Venstres Lars Møller må give borgmesterkæden videre til Birgit S. Hansen fra Socialdemokraterne. Det ligger fast efter at Socialdemokraterne sammen med SF og Enhedslisten er blevet enige om at pege på Birgit S. Hansen som ny borgmester. De tre partier har tilsammen det smallest mulige flertal i byrådet, og de nyvalgte kan formentlig stadig se frem til en lang nat. Birgit S. Hansen har nemlig givet udtryk for at man vil samle et bredt flertal bag den nye borgmester. Birgit S. Hansen bliver den første kvindelige borgmester i Frederikshavn Kommune. Noget tydede også på, at Lars Møller havde erkendt nederlaget, da TV2/Nord snakkede med ham tidligere på aftenen. - Jeg vil ikke være borgmester i fire år mere for enhver pris, sagde Lars Møller, og det tydede ifølge valgforsker Johannes Andersen på, at han var usikker på sine muligheder.
Frederikshavn Kommune har igen en rød borgmester.